June 2017 - Business Solution
Απ. Θα πρέπει να εγκαταστήσουν σε εμφανές σημείο του καταστήματος με κεφαλαία γράμματα την ένδειξη ότι “”Ο ΚΑΤΑΝΑΛΩΤΗΣ ΔΙΚΑΙΟΥΤΑΙ ΝΑ ΠΛΗΡΩΣΕΙ ΜΕ ΤΗ ΧΡΗΣΗ ΠΙΣΤΩΤΙΚΗΣ, ΧΡΕΩΣΤΙΚΗΣ ‘Η ΠΡΟΠΛΗΡΩΜΕΝΗΣ ΚΑΡΤΑΣ”, “CONSUMERS MAY PAY WITH CREDIT, DEBIT OR PREPAID CARD”. Αν δεν την έχει εγκαταστήσει ή την έχει εγκαταστήσει σε μη εμφανές σημείο ή με διατύπωση που δημιουργεί περιθώρια παρερμηνειών τότε επιβάλλεται πρόστιμο 1.000 ευρώ.
30 June 2017 Μενέλαος
Στο 1,6% του ΑΕΠ «κατεβαίνει» ο ρυθμός ανάπτυξης για το 2017
ΕΛΛΗΝΙΚΗ ΟΙΚΟΝΟΜΙΑ 14:09 ΤτΕ: Στο 1,6% του ΑΕΠ «κατεβαίνει» ο ρυθμός ανάπτυξης για το 2017
Η Τράπεζας της Ελλάδος (ΤτΕ) κάνει λόγο για υποχώρηση της αναπτυξιακής δυναμικής της ελληνικής οικονομίας για το 2017, με τον ρυθμό ανάπτυξης να εκτιμάται από 2,5% σε 1,6% του ΑΕΠ, όπως προκύπτει από την ετήσια έκθεση της ΤτΕ για τη νομισματική πολιτική της περιόδου 2016 – 2017, με τους λόγους της υποχώρησης να εντοπίζονται σε «μεγάλη καθυστέρηση στην ολοκλήρωση της δεύτερης αξιολόγησης και στη συνακόλουθη έξαρση της αβεβαιότητας, η οποία προκάλεσε σημαντική μείωση των επενδύσεων».
ΠΟΛ 1094/28.06.2017 Παράταση της προθεσμίας υποβολής των δηλώσεων φορολογίας εισοδήματος φορολογικού έτους 2016 φυσικών προσώπων του άρθρου 3 και νομικών προσώπων και νομικών οντοτήτων του άρθρου 45 του ν. 4172/2013.
ΠΟΛ 1094/28.06.2017
(ΦΕΚ Β΄ 2239/29.06.2017)
Είσπραξη ΦΠΑ από ξένα τουριστικά λεωφορεία για τις εκτελούμενες στο εσωτερικό της χώρας μεταφορές προσώπων.
– ΔΙΕΥΘΥΝΣΗ ΕΦΚ και ΦΠΑ
– ΔΙΕΥΘΥΝΣΗ ΤΕΛΩΝΕΙΑΚΩΝ ΔΙΑΔΙΚΑΣΙΩΝ
Σαχ. : 101 84 Αθήνα
Κώδικας Πληροφορίες : Δ.Ζορμπάνος – Μ. Κουνάβη,
Τηλέφωνο : Ευδ. Ντζαμίλη – Αιμ.
210 6987448-469
E-Mail : vat- customs@2001.svzefxis.gov.gr
1. Σύμφωνα με τις διατάξεις του άρθρου 14 παράγραφος 5 του Κώδικα ΦΠΑ (ν.2859/2000), όπως ισχύει, οι υπηρεσίες μεταφοράς επιβατών φορολογούνται στην Ελλάδα κατά το μέρος της διαδρομής που πραγματοποιείται στο εσωτερικό της χώρας, ενώ δεν φορολογούνται στην Ελλάδα κατά το μέρος της διαδρομής που πραγματοποιείται εκτός του εσωτερικού της χώρας (πρώην άρθρο 12 παρ. 2.β και παρ 4.β του ν. 1642/1986). Οι ανωτέρω διατάξεις αποτελούν ενσωμάτωση στο εθνικό δίκαιο των αντιστοίχων διατάξεων του άρθρου 48 της οδηγίας 2006/112/ΕΚ του Συμβουλίου περί ΦΠΑ.
28 June 2017 Μενέλαος
Πρόγραμμα επιχορήγησης επιχειρήσεων για την απασχόληση 1.295 ανέργων ηλικίας 25-29 ετών που ολοκλήρωσαν τα προγράμματα «Απόκτηση Εργασιακής Εμπειρίας».
για την απασχόληση 1.295 ανέργων ηλικίας 25-29 ετών που ολοκλήρωσαν τα προγράμματα «Απόκτηση Εργασιακής Εμπειρίας»
To «Πρόγραμμα επιχορήγησης επιχειρήσεων για την απασχόληση 1.295 ανέργων ηλικίας 25-29 ετών» συγχρηματοδοτείται από την Ελλάδα και την Ευρωπαϊκή Ένωση (Ευρωπαϊκό Κοινωνικό Ταμείο) στο πλαίσιο της «Πρωτοβουλίας για την Απασχόληση των Νέων» μέσω του Επιχειρησιακού Προγράμματος «Ανάπτυξη Ανθρώπινου Δυναμικού, Εκπαίδευση και Διά Βίου Μάθηση». Οι λεπτομέρειες και οι όροι υλοποίησης του προγράμματος που προσδιορίζονται από τις νέες διαδικασίες διαχείρισης και ελέγχου του ΕΣΠΑ, θα περιγράφονται στη Δημόσια Πρόσκληση, η οποία θα δημοσιευτεί στο Πρόγραμμα ΔΙΑΥΓΕΙΑ και θα αναρτηθεί στις ιστοσελίδες του ΟΑΕΔ (www .oaed .gr), του ΕΣΠΑ, http://www.espa.gr/ και στην ιστοσελίδα http://www.ependyseis.gr/ . Στη Δημόσια Πρόσκληση για το νέο Πρόγραμμα (θα εκδοθεί εντός επταημέρου από τη δημοσίευση της σχετικής Υπουργικής Απόφασης στην Εφημερίδα της Κυβέρνησης) θα ορίζονται επίσης η ημερομηνία έναρξης, όπως και η προθεσμία υποβολής των αιτήσεων για ένταξη στο πρόγραμμα. Ο ΟΑΕΔ ενημερώνει τις επιχειρήσεις που ενδιαφέρονται να συμμετάσχουν ότι θα υποβάλουν τις αιτήσεις τους μόνον ηλεκτρονικά μέσω του Πληροφοριακού Συστήματος Κρατικών Ενισχύσεων (ΠΣΚΕ) του Υπουργείου Οικονομίας και Ανάπτυξης. Απαραίτητη προϋπόθεση για την υποβολή της ηλεκτρονικής αίτησης για ένταξη στο πρόγραμμα είναι η ενδιαφερόμενη επιχείρηση να είναι εγγεγραμμένη στα μητρώα του ΟΑΕΔ, καθώς και στο Πληροφοριακό Σύστημα Κρατικών Ενισχύσεων. Επισημαίνεται ότι, επιχειρήσεις οι οποίες διατηρούν υποκαταστήματα και επιθυμούν να προσλάβουν άτομα για να απασχοληθούν σε αυτά, υποβάλουν ξεχωριστή αίτηση για κάθε υποκατάστημα εφόσον έχουν δημιουργήσει ξεχωριστούς κωδικούς πρόσβασης τόσο στο ΟΠΣ-ΟΑΕΔ όσο και στο ΠΣΚΕ τόσο για την έδρα της όσο και για κάθε ένα από τα υποκαταστήματά της, στα οποία επιθυμούν να απασχολήσουν τους ωφελούμενους.
Το δύσκολο στοίχημα στο ασφαλιστικό, με αιχμή τον επανυπολογισμό νέων και παλαιών συντάξεων, για να μη χαθούν τα κεφάλαια από τα ληξιπρόθεσμα. Δεν τελειώνουν οι πονοκέφαλοι στα εργασιακά. Στο στόχαστρο ξανά εισφορές, πρόνοια και επιδόματα.
Τουλάχιστον 16 προαπαιτούμενα έως το τέλος του 2017 και άλλα 6 κατά το πρώτο εξάμηνο του 2018 πρέπει να υλοποιήσει το υπουργείο Εργασίας, καθώς οι μεταρρυθμίσεις στα εργασιακά, στο ασφαλιστικό και στην πρόνοια, όπως προκύπτει στο συμπληρωματικό μνημόνιο, δεν φαίνεται να τελειώνουν… ποτέ.
Το καλοκαίρι αναμένεται καυτό καθώς ειδικά στο ασφαλιστικό, το υπουργείο Εργασίας οφείλει να ολοκληρώσει μια σειρά από δράσεις, με αιχμή τον επανυπολογισμό του 30% των νέων συντάξεων έως το τέλος Ιουνίου.
Μάλιστα, καθώς στο επίπεδο των ληξιπρόθεσμων, οι δανειστές φάνηκαν να τιμωρούν τη χώρα μας αλλάζοντας τη ροή των δόσεων, ο ΕΦΚΑ θα πρέπει να αυξήσει τη συμμετοχή του στη χρηματοδότηση της έκδοσης των συντάξεων, προκειμένου να μη χάσει τα 860 εκατ. ευρώ.
Παράλληλα, θα πρέπει να «τρέξει» προκειμένου έως το τέλος του χρόνου να γίνει η διασύνδεση του ΕΦΚΑ με τη αΓενική Γραμματεία Δημοσίων Εσόδων και να επιτευχθεί η ενιαία είσπραξη εισφορών και φόρων.
Στα εργασιακά, έως τον Σεπτέμβριο του 2017, σε συμφωνία των κοινωνικών εταίρων με τους θεσμούς, θα πρέπει να έχει δημιουργηθεί ένα αξιόπιστο σύστημα για την εκπροσώπηση των κλαδικών συμβάσεων, ενώ ως βασικό παραδοτέο της επόμενης αναθεώρησης, το υπουργείο Εργασίας θα πρέπει να νομοθετήσει την αύξηση της απαρτίας στα πρωτοβάθμια σωματεία για τη λήψη απόφασης για απεργία, στο 50%.
Τον Δεκέμβριο του 2017 θα πρέπει να υπάρξει μια ανεξάρτητη νομική άποψη για τον ρόλο της διαιτησίας στις συλλογικές συμβάσεις και καθώς τα δύσκολα δεν τελειώνουν το 2017, έως τον Φεβρουάριο του 2018 θα πρέπει να αναθεωρηθεί η ισχύουσα διαδικασία μεσολάβησης και διαιτησίας και έως τον Μάρτιο του 2018 να ληφθούν και να νομοθετηθούν όλα τα αναγκαία μέτρα.
Αν και έχει ήδη νομοθετηθεί, τον Ιανουάριο του 2018 θα αλλάξει εκ νέου η βάση υπολογισμού των εισφορών των ελεύθερων επαγγελματιών και των αυτοαπασχολουμένων.
Στην πρόνοια, αναμένονται δύσκολες παρεμβάσεις, οι οποίες εκτιμάται ότι θα προκαλέσουν αντιδράσεις. Εκτός από τον έλεγχο της διαδικασίας εφαρμογής και αξιολόγησης του Κοινωνικού Εισοδήματος Αλληλεγγύης (ΚΕΑ), έως τον Οκτώβριο του 2017 θα πρέπει να έχει ολοκληρωθεί η πλήρης χαρτογράφηση των κοινωνικών υπηρεσιών, να ενταχθεί στην αγορά εργασίας το 10% των δικαιούχων του ΚΕΑ που είναι και εγγεγραμμένοι άνεργοι στον ΟΑΕΔ (έως τον Σεπτέμβριο του 2017).
Η ηγεσία του υπουργείου Εργασίας θα πρέπει να προχωρήσει στη νομοθέτηση μιας «μεγάλης μεταρρύθμισης» του συστήματος κοινωνικής πρόνοιας, με βάση τις σχετικές συστάσεις της Παγκόσμιας Τράπεζας. Αυτό θα στοχεύει στον εξορθολογισμό του συστήματος και στην καλύτερη εστίαση των αναγκών των πιο ευάλωτων ατόμων. Θα πρέπει βέβαια να υπάρξει και αναπροσανατολισμός των πόρων για τη χρηματοδότηση της εθνικής ανάπτυξης του ΚΕΑ. Στο στόχαστρο, αναμένεται να βρεθούν οικογενειακά επιδόματα και αναπηρικές παροχές.
Αναλυτικά, το χρονοδιάγραμμα των βασικών υποχρεώσεων του υπουργείου Εργασίας:
Με στόχο την ενοποίηση της είσπραξης εισφορών και φόρων στο τέλος του 2017, υπό την ομπρέλα της Γενικής Γραμματείας Δημοσίων Εσόδων, οι αρχές πρέπει να καθορίσουν τα βήματα και τα χρονοδιαγράμματα της μεταρρύθμισης.
Επανυπολογισμός του 30% των νέων συντάξεων.
Ολοκλήρωση της μελέτης για τον εξορθολογισμό των παροχών εκπαίδευσης.
Επιλογή της τεχνικής βοήθειας που θα προχωρήσει στην κωδικοποίηση της εργατικής νομοθεσίας.
Δημιουργία νέων κανόνων ανάλυσης του ρίσκου για στοχευμένους ελέγχους
Το υπουργείο Εργασίας σε συνεργασία με τον ΟΑΕΔ και το υπουργείο Παιδείας θα ολοκληρώσουν πιλοτικά προγράμματα κατάρτισης με τη συμμετοχή των κοινωνικών εταίρων και φορέων, με στόχο 4.οοο θέσεις μαθητείας μεταξύ 2017-2018 και 2018-2019.
Εξασφάλιση της αντιπροσωπευτικότητας όλων των κοινωνικών εταίρων, μέσω των Κέντρων Προώθησης Απασχόλησης του ΟΑΕΔ, στα προγράμματα Επαγγελματικής Κατάρτισης.
Υιοθέτηση νέας νομοθεσίας που θα σχεδιάζει εξειδικευμένες παροχές κατοικίας, με εισοδηματικά κριτήρια.
Ολοκλήρωση του εξορθολογισμού των προνοιακών παροχών εκπαίδευσης.
Ως προαπαιτούμενο για την 3η αξιολόγηση, οι αρχές θα νομοθετήσουν την αύξηση της εκπροσώπησης των συμμετεχόντων στα πρωτοβάθμια σωματεία για τη λήψη απόφασης για απεργία, στο 50%.
Νομοθέτηση μιας μεγάλης μεταρρύθμισης για τα οικογενειακά επιδόματα.
Νομοθέτηση ενός πιλοτικού προγράμματος στις παροχές αναπηρίας, με στόχο τη διαλειτουργικότητα των επιδομάτων.
Σχεδιασμός μεταρρύθμισης στις παροχές που αφορούν τις μεταφορές, ώστε να ισχύσει από τις αρχές του 2018.
Ολοκλήρωση του επανυπολογισμού όλων των συντάξεων.
Οι αρχές θα πρέπει να έχουν εξασφαλίσει τη δυνατότητα του ΕΦΚΑ να αποκτήσει αυτόματο ηλεκτρονικό αρχείο με το ιστορικό όλων των συνταξιούχων.
Θα πρέπει να είναι έτοιμο το Προεδρικό Διάταγμα για τον ενιαίο κανονισμό παροχών του ΕΦΚΑ.
26 June 2017 Μενέλαος
Στο ΦΕΚ η απόφαση για τους όρους λειτουργίας καταστημάτων υγειονομικού ενδιαφέροντος.
Στο ΦΕΚ η απόφαση για τους όρους λειτουργίας καταστημάτων υγειονομικού ενδιαφέροντος
Δημοσιεύθηκε στο ΦΕΚ η απόφαση του υπουργού Υγείας, Ανδρέα Ξανθού, για τους όρους και τις προϋποθέσεις λειτουργίας καταστημάτων υγειονομικού ενδιαφέροντος.
Με την απόφαση αυτή ρυθμίζονται όλα τα θέματα που αφορούν την λειτουργία χιλιάδων επιχειρήσεων, όπως:
– Κέντρα διασκέδασης.
– Επιχειρήσεις Μαζικής Εστίασης πλήρους επεξεργασίας(πλήρους γεύματος): επιχειρήσεις που διαθέτουν τρόφιμα, τα οποία παρασκευάζονται με πολλούς και σύνθετους χειρισμούς στην ίδια την επιχείρηση ή τρόφιμα που προέρχονται από νομίμως λειτουργούσες επιχειρήσεις. Στις επιχειρήσεις αυτές ανήκουν τα εστιατόρια, ψητοπωλεία, ψαροταβέρνες, ταβέρνες, σνακ μπαρ, ουζερί, μπυραρίες, μεζεδοπωλεία, παραδοσιακά καφενεία με παρασκευαστήριο, Οβελιστήρια, πιτσαρίες, ζαχαροπλαστεία με παρασκευαστήριο.
– Επιχειρήσεις Μαζικής Εστίασης μερικής επεξεργασίας (πρόχειρου γεύματος): περιλαμβάνει τις επιχειρήσεις που διαθέτουν τρόφιμα τα οποία παρασκευάζονται με απλές διεργασίες.
– Στεγασμένοι και υπαίθριοι χώροι εκδηλώσεων.